**Renny McLean 1-2**

**SID**: Helló, Sid Roth vagyok, a természetfölötti műsorában Dr. Renny és Marina McLean-nel. El kell, hogy mondjam, elkezdtem olvasni a Renny könyvét és egyszerűen nem tudtam letenni! Ez a Renny legújabb könyve, „Az örökkévalóság - Idő Inváziója.” Az örökkévalóság az a szféra, melyben Isten lakozik, tehát olyan, mintha maga Isten betörne az Idő szférájába. Az idő pedig az a szféra, melyben MI élünk. Ez csupán egy ideiglenes valóság. Ahogy mondani szoktam – csak pislogj egyet, kb. ennyi az az idő amit itt élünk a földön ahhoz viszonyítva, amennyit az örökkévalóságban fogunk Istennel együtt eltölteni. Ennek se eleje, se vége nincs! De képessé válhatunk annak megértésére, mi a különbség –e két szféra között. Renny járt a Mennyben és elmagyarázza az ott látott dolgokat, melyekbe betekintést nyert és olyan tanítói kenete van, melyben meg is tudja ezeket tanítani nekünk. Bárcsak el tudnád ezt sajátítani! És kapni is fogsz egy természetfölötti betekintést ebbe. A természetes értelmeddel képtelen vagy ezt megérteni, csakis a természetfölötti, szellemtől szellembe történő módon lehetséges ez! Lehet, hogy kissé szokatlan és mindjárt megismerhetitek Rennyt, de ha képessé váltok ezt elsajátítani, képessé váltok a Bibliában szereplő ígéreteket birtokba venni hittel! Hit nélkül lehetetlen mindez, mert akkor csupán vallásossá tudsz válni. De olyan időben élünk, amikor már nincs időnk arra, hogy csak vallásoskodjunk! Muszáj mennyei valutában utaznod, mely maga a HIT!

***RENNY****: Így van. Ezalatt a 30 év alatt, már több, mint 60 országban szolgáltam és soha nem mentem sehová véletlenül, mindig az Úr küldetésében voltam. Régen mindig az volt a legfontosabb számunkra, hogy bárhová megyünk, az Úr ott csodát tegyen. Most viszont már az emberekre fektetjük a hangsúlyt, hogy eljussanak Isten Szellemének megismerésére. Az egyik olyan dolog Sid, amit soha nem értesz meg Isten Szelleméről, ha nem érted meg azt, hogy szellemben NINCS idő! Manapság a probléma azzal van, hogy az idő dimenziójában tanítanak bennünket. Minden tény, minden amit mi valóságnak vélünk, mivel látjuk a szemünk előtt a fizikai síkon, ez mind az idő szférájában létezik csupán.*

**SID**: Tehát azt mondod ezzel, hogy ahogy Jézus mondta, hogy váljunk kisgyermekké, tehát előről kell kezdenünk mindent?

***RENNY****: Pontosan! Hiszem, hogy azért kellett már mindent gyermekként megtanítania velem az Úrnak, mert ha idősebb koromban tette volna, sokkal drasztikusabb lett volna minden. Hiszem, hogy pont azért látogatott meg, mert gyermek voltam, és a gyermek nyitott szívű, és a legtöbbször nem kérdőjelezi meg azt, amit lát. Én sem kérdőjeleztem meg.*

**SID**: Mikor kezdődött nálad, amikor valós csodákban kezdtél el járni?

***RENNY****: Egy pici hátterét hadd ábrázoljam ennek. Én keresztény családban nőttem föl, ahol a csodák szinte mindennaposak voltak. Istennek olyan emberei befolyásolták gyermekként az életem, mint Morris Cerullo, T.L. Osborn, A.A. Allen. A Bibliának azt az Istenét ismertem meg, aki csodákat cselekszik. Mindenki a hitének terméke, és én teljesen hittem a csodákban.*

**SID**: Tehát a természetfölötti természetes volt számodra.

***RENNY****: Így van, teljesen természetes volt, egyáltalán nem volt furcsa, sőt szokatlan sem, sokkal inkább természetes volt. Így az Úr már tíz éves koromban elkezdett használni csodákban.*

**SID**: Tíz évesen?

***RENNY****: Így van!*

**SID**: Meséld el az első csodát, melyre emlékszel!

***RENNY****: A legelső csoda Sid, melyre emlékszem egy olyan hölggyel történt, aki rákos volt és már haldoklott. És gyermekként, gyermeki hittel rátettem a kezem és azt mondtam: „Rák, pusztulj el! Szívódj föl!” Pontosan emlékszem minden szóra. Azt mondtam: „Rák, pusztulj el, szívódj föl, tűnj el innen!” És mondanom sem kell, ez a hölgy meggyógyult.*

**SID**: Milyen hatással volt ez rád? Mikor kis gyermekként saját szemmel láttad a saját imádra történni a csodát?

***RENNY****: Minden egyes csoda növeli az elvárásaidat Isten felé! Az én hitem is nagyot nőtt ekkor.*

**SID**: Renny, a te háttered nem túl szokványos. Az édesapád jamaikai, édesanyád zsidó. A rabbik szerint akkor te magad is zsidó vagy. Ezt tudtad?

***RENNY****: Igen, tudom.*

**SID**: Szóval egy szokatlan hátterű kisgyermek voltál, mikor Jézus belépett a szobádba és azt mondta neked: „Elhívtalak az egész világ felé” majd megmutatott neked olyan helyeket ahová menned kell majd szolgálnod életed során. De más dolgokat is mondott neked. Mondj el néhányat ezekből.

***RENNY****: Az egyik eget rengető kijelentés, melyet kaptam az Úrtól akkoriban az volt, mikor azt mondta nekem: „Renny, ez az én világom. A TE világod pedig az, ami a szádból kijön! És azt mondta: „Mostmár azt akarom, hogy érd el a TE világodat!”*

**SID**: Ez erőteljes.

***RENNY****: Ez teljesen megrázott, pedig még csak gyermek voltam. Felnőttként ez letaglózott volna teljesen.*

**SID**: Mégis milyen változást okozott gyermekként benned az, hogy volt egy személyes találkozásod Jézussal, és csodákban éltél és jártál. Milyen volt így az életed?

***RENNY****: Hát, fura életem volt...*

**SID**: Úgy értem ez, a tékozló fiú útját jártad, vagy szent életet éltél?

***RENNY****: Egész életemben szent életet éltem és bizonyságként mondhatom el, ezzel a drága hölggyel, akit elvettem feleségül, 18 éves koromban találkoztam és ez már nagyon nagyon régen volt és ő volt az egyetlen nő, akivel valaha is együtt voltam. Egész életemben tiszta és szent életet éltem, soha nem léptem félre, semmi ilyesmi nem történt.*

**SID**: Renny, ma miért nem látunk a gyülekezetekben ilyen csodákat? Te megtapasztaltad ezt a részét a dolgoknak, ahol valós csodák történtek. Miért?

***RENNY****: Megpróbálom négy pontban összefoglalni azt, hogy miért nem látunk meg csodákat. Először is: a gyülekezet nem tanulta meg azt, hogyan „udvaroljon” az Úrnak. Amikor dicsőítünk és imádjuk Őt, a dicsérettel és imádattal udvarolunk az Úrnak. Ehhez azonban idő kell. Tehát ez az első probléma, hogy nem szánunk időt arra, hogy udvaroljunk az Úrnak. Magyarul nem megyünk olyan mélyen bele az imádatba, hogy elkezdődhessenek csodák történni.*

**SID**: Nade a gyülekezetben egy adott időben el akarják hagyni az épületet és be akarják fejezni az alkalmat. És ha valamiből tudnak időt levágni, azt a dicsőítésből vágják le, mert az a legegyszerűbb.

***RENNY****: Csak tudod, az a legnagyobb probléma, hogy az összejövetel legfontosabb részét vágják le. Mi arról tanítunk mindig, hogy az alapszabály a következő:* ***Isten beszippantja a MI dicséretünket, és kifújja a dicsőségét****. A problémánk tehát az, hogy nem adunk semmit Istennek, amit be tudna szippantani, ezért nincs sok dicsőség ami ki tudna áradni. Ez volt a második. A harmadik: annak oka, hogy Afrikában és Ázsiában olyan sok csodát látunk meg az, hogy ők már eleve hisznek a szellemvilágban. Nyugaton mi nagyon intellektuálisak vagyunk, és szinte minden Igehirdető aki vasárnaponként prédikál, nem tesz mást, mint hogy jól művelt, tehát jól kitanult hitetlenséget prédikál.*

**SID**: Ez aztán nem semmi kombináció: művelt hitetlenség.

***RENNY****: Sajnos emiatt minden, amit tanultál, meg kell tanulnod elfelejteni. A hitetlenség annak a termése, amely fáról ettél. Tehát ez azt mutatja, hogy csupán a „Jó és Rossz Tudás Fájáról” ettél. És sajnos emiatt a gyülekezetnek le kellene cserélnie ezt a fát!*

**SID**: Hm. Marina, az imádat nagyon fontos dolog. Miért?

***MARINA****: Az imádat az intim, bensőséges kapcsolat kezdete. Mint ahogy Renny is mondta: udvarlás az Úrnak – ami nem más, mint az imádat. A legfontabb kulcs, hogy az imádat a szívünk kifejezése. Nagyon tetszik Dávid király, és a Biblia beszél a Dávid sátorának helyreállításáról. Dávid nagyon spontán dicsőített. Nézett egy szarvast és azzal hasonlította össze magát – éhezve és szomjazva Istenre. Vannak a szellemünkben olyan dolgok, melyeket kifejezésre kell juttatnunk, el kell, hogy hangozzanak azok. Sok gyülekezet manapság nem tudja, hogyan reagáljon és válaszoljon, vagy viszonyuljon Istenhez. Ezt imádatban kell tennünk!*

**SID**: Renny, lenne egy gyors kérdésem ezzel az imádattal kapcsolatban. Voltam már Benny Hinn alkalmakon és láttam őt a TV-ben is. Én hiszem, -és javíts ki, ha nem így van- hogy a csodák, melyek megjelennek szolgálata közben, emiatt a magasztos imádat miatt van. Szerinted?

***RENNY****: Hadd fogalmazzam úgy: egyszerű válasz a kérdésedre: IGEN! Mivel az imádat HOZZA EL a dicsőséget. Szóval amit látsz, ami Isten jelenlétének manifesztációja, vagy megjelenése, az nem annyira az ajándék megnyilvánulása, sokkal inkább Isten dicsőségének, tehát jelenlétének megjelenése, melyet itt is fogunk tapasztalni!*

**SID**: Renny, korábban, már a műsor előtt beszélgettünk olyan csodákról, melyek történtek szolgálatod során. Mesélj néhány nemrégiben történt csodáról.

***RENNY****: Uram kegyelmezz, melyiket mondjam a sokból? Azt hiszem a kedvenceim: egyik összejövetelen ami most volt nem rég. Amerika minden részén rendezünk „Dicsőség” nevű konferenciákat. Ez egy négy napos összejövetel volt, esténként voltak alkalmak és minden este egymásra épül, tehát hitről-hitre haladva egyre felfokozottabb a dicsőség megjelenése. Az érdekes az volt, hogy imádat közben szemek megnyiltak, fülek megnyiltak, emberek szája megtelt fogakkal, mert Isten ilyeneket is tesz! Amíg élek, soha nem fogom elfelejteni azt a hölgyet, akin volt egy láb-merevítő. És én csak lazán ránéztem és azt mondtam: „Mostmár leveheted magadról!”*

**SID**: Elnézést, Isten mondta ezt neked, vagy egyszerűen olyan magasra emelkedett a hit szintje?

***RENNY****: Kitűnő kérdés! Abban a pillanatban, hitre jutottam, hogy megtörténik vele ez a csoda.*

**SID**: Tehát a hit ajándékának használatával tetted.

***RENNY****: Igen.*

**SID**: Oké.

***RENNY****: Amikor ránéztem és azt mondtam, hogy „mostmár leveheted”, hallott valamit a hangomban. A dicsőség súlyát. Nevezhetjük erőnek, vagy hatalomnak is. És volt elég érzéke, hogy higgyjen benne. Szóval levette és elkezdett járni. Mi csak dicsértük Istent, annyira nem is voltunk tudatában, hogy mi is történt. A következő héten az alábbi bizonyságot tette: „A múlt héten Renny testvér azt mondta vegyem le magamról a láb-merevítőt. Amit ő nem tudott az, hogy egy 13 centis fémrúd volt beépítve a lábamba. Ahogy elmentem a kórházba és megvizsgáltak, egyszerűen nem találták a fémet a lábamban, a felvételek azt mutatták ki, hogy csont volt ott a helyében.*

**SID**: Hová tűnt a fémrúd?

***RENNY****: Ki tudja?*

**SID**: Ez egy igazi teremtő csoda. Sok ilyet látsz megtörténni? Mesélj meg ilyet.

***RENNY****: Pennsylvaniában, Philadelphiában szolgáltam egy katólikus templomban volt az összejövetel és ez az egyik kedvencem, mert rengeteg csoda történt már ott. Soha nem fogom elfelejteni, ott volt Virginiából egy közös barátunk, Ruth Heflin és neki kellett volna szolgálnia, azonban megkért, hogy nem szolgálnék –e én helyette azon az alkalmon. Azt mondtam: Oké. Az első este 900 ember jött össze és már az első este, ebből a 900-ból 60-an voltak olyanok, akik teljesen süketek voltak. Ezek fele dobhártya nélkül volt és Isten 30 dobhártyát teremtett egyszerre.*

**SID**: Hú, ez nagyon gyors volt. 60 süket ember? És mennyi gyógyult meg?

***RENNY****: Mind a 60 és felüknek nem volt dobhártyája!*

**SID**: Felüknek nem volt dobhártyája? Oké doktor! Ezt magyarázd meg!

***RENNY****: Isten KÉPES ilyen dolgokat tenni! És ez még nem minden. 12 ember aki vagy tolószékben, vagy járókerettel jött oda elkezdett járni! Mégis, ami engem a legjobban lenyűgözött az volt, hogy ahogy indultam lefelé az emelvényről odafutott hozzám egy hölgy nagy izgalomban és azt mondta: „Nézz a számba!” Azt mondta: „Renny testvér, mielőtt az alkalomra jöttem volna, egyetlen fogam sem volt.*

**SID**: Egy sem? Fogatlan volt?

***RENNY****: Fogatlan – ahogy mondod.*

**SID**: És mit láttál, ahogy a szájába néztél?

***RENNY****: Pont ugyanazt, amikor egy gyereknek elkezdenek kinőni a fogai. Végignéztem egy 48 éves nő fogzását! A következő este úgy jött el az alkalomra, hogy magával hozta a fogorvosát, aki már évek óta kezelte, ő szedte ki az összes fogát. Odajött hozzám ez az ember és azt kérdezte: „Melyikük dr. Renny McLean?” Azt mondtam: „Attól függ, miért kérdi.” Vicceltem vele. Azt mondta: „Szeretnénk valamit hitelesíteni.” Szóval mondtam, hogy én vagyok az, miben segíthetek? Azt mondta: „Én már legalább 20 éve ismerem ezt a 48 éves hölgyet és itt vagyok, hogy dokumentáljam és hitelesítsem, hogy életében másodszor nőttek ki úgy a csontfogai, mint a gyerekeknek.” Szóval Sid testvér, Isten képes teremtő csodákat cselekedni! És megoszthatnám ezt Sid?*

**SID**: Persze.

***RENNY****: Isten az egyetlen személy, aki rendelkezik a teremtés tervrajzával. Ő pontosan jól tudja hogyan lettél megalkotva és hogyan működik a tested. Ezért, amikor Isten gyógyít, abban nincs hiba! Ő a tervezője és alkotója a testednek, ezért Ő pontosan ismeri, hogy működik a tested. És ha belegondolunk abba, hogy a teremtéskor minden egyetlen szó kimondásával lett, ami lett, hang kimondásával. Tehát ez azt is jelenti, hogy minden ami létezik, rendelkezik egy frekvenciával. Ha tehát én például félelmet beszélek a testednek, a tested azonnal reagálni fog erre, mert ez nem az az ismerős frekvencia, ami létezésre szólította elő! A HIT, ISTEN FREKVENCIÁJA! Ezért annyira fontos, hogy figyelned kell arra, amit kimondasz! A szavaidban teremtő erő van! A szavaid, az életed valutája. Minden egyes szó, mely elhagyja a szád, képes teremteni, alkotni! Amikor a hangot vizsgálják és lebontják elemeire, azt mondják, hogy a szavaknak valóságos anyaga van. El tudod ezt képzelni? Szavainkban valóságos anyag van!*

**SID**: Tehát a tudomány próbálja utólérni a szellemi természetfölötti világ működését?

***RENNY****: Pontosan.*

**SID**: Szeretnék föltenni egy kérdést. Még mindig a dobháryáknál vagyok leragadva és azoknál a fogaknál, melyek megjelentek a fogatlan hölgy szájában. Mi történt ekkor az atmoszférában?

***RENNY****: Úgy emlékszem rá, mintha tegnap történt volna. Magas szintű imádat folyt. És mi tanítjuk is erre az embereket: Az imádat nem rólad szól, ez Istenről szól! Nem arról kell énekelned, hogy miken mész keresztül, mert amikor Istent imádod, Ő megadja mindazt amire szükséged van abban, amin keresztül mész, akkor ha ezt elhiszed!*

**SID**: Én azt mondom, az Örökkévalóság elárasztja mindjárt a mi ideiglenes szféránkat, melynek neve: Idő. Az Örökkévalóság nem rendelkezik órával. Renny, te láttál a Mennyben testrészeket várakozni! Meséld ezt el!

***RENNY****: Igen, láttam a Mennyben testrészeket, melyek várnak arra, hogy a Földre jöhessenek. Azt is láttam, hogy az emberek nem nyúlnak ki hittel, hogy megragadják ezeket, pedig azok arra várnak, hogy lehozzuk azokat hittel! Van egy bizonyságom is ezzel kapcsolatban. 15 éve Londonban, Angliában voltam, ahol volt egy fiatalember, még talán 20 éves sem volt. Ahogy előttem állt, csak egy szeme volt. Amikor megkérdeztem mi történt vele, azt mondták összeverekedett a saját apjával, aki kést döfött a szemébe. Azonnal kifolyt a szeme és semmilyen műtét nem segített rajta. Szóval egyáltalán nem volt szemgolyója. És akkoriban, 15 évvel ezelőtt már hallottam ilyesmiről, de soha nem láttam saját szemeimmel megtörténni. Az Úr azt mondta: „Tedd a kezed a szemére.” Erre én: „Dehát nincs is szeme!” Isten azt mondta: „Nem az én nézőpontomból nézve!” A Biblia azt mondja, hogy Isten a dolgok Végét hirdeti ki a Kezdettől, tehát „azokat amelyek nincsenek, előszólítja mint meglevőket!” Ahol én csupán szemüreget láttam, Isten szemgolyót látott. Szellemben, ha te elkezded fejtegetni és magadban megvitatni, hogy is vannak ezek a dolgok, azonnal elveszíted, tehát kihagyod a manifesztációt, tehát a csoda megjelenését. Amikor Isten szól, neked arra reagálnod KELL! Ezért mondja a Biblia, hogy a kételméjű ember nem tud megállni stabilan, mert ahogy a tenger hullámai ide-oda csapkod, ilyen a kétértelmű ember. Szóval engedelmeskedtem Istennek és hittel a fiú „szemére” tettem a kezem. Az Úr szólt: „tartsd ott a kezed.” Az Úr az örök tanúm, még mindig érzem a kezemben azt a kenetet, amit akkor. Tudjátok a csodákat el kell tudni fogadni! Nem mondhatod csupán, hogy „én akarom” – el is kell fogadnod! Szóval ahogy ott volt a kezem láttam, ahogy megnyílik, majd bezárul a Menny így krrrr... Abban a pillanatban ugrott egyet a kezem és ekkor éreztem, hogy van valami a kezem és a fiú szemürege között! Azt mondta az Úr: „Csak tartsd ott a kezed.” Kicsit később: „Most már vedd el a kezed!” Ahogy elvettem a kezem egy teljes nagyságú, gyönyörű barna szem bámult ránk! Szóval ezek a testrészek ott várnak! És az Úr azt mondta: „Fiam, neked kell azokat lehívnod!” Azt mondtam: „Nem elég látnom?” Azt mondta: „Attól még hogy látod, de nem szólítod, a csoda nem fog megtörténni, mert ahhoz ki is kell mondanod! Mindaz amit látsz, ha nem szólítod létezővé, nem kap keretet az időben.” Figyelj! Isten Ádám elé hozott mindent, de neki kellett elneveznie! Neki kellett keretet adnia azoknak!” Azt mondta az Úr: „Láttad a szemgolyót, de szemgolyónak kellett nevezned!” És én ki is mondtam: „Szemgolyó légy” A többi pedig történelem.*

**SID**: Renny, te Isten dicsőségének szférájában mozogsz. Lehetséges nekünk, emberi lényeknek is, Isten dicsőségében lakozni a nap 24 órájában?

***RENNY****: Hát persze!*

**SID**: Én akarok ebben lenni a nap 24 órájában. Én magam is törekedhetem arra, hogy ott legyek?

***RENNY****: Persze! Egyszerűen bele kell lépned! És ami ekkor történik: a dicsőség szférája túllép minden emberi érvelésen. Ott nem sejtesz valamit, ott tudsz mindent! Ez ott van! Minden ott van!*

**SID**: Ez a hit?

***RENNY****: Igen. Annak az ismerete, tudása, hogy Isten ott van!*

**SID**: Én tudom, hogy Isten hatalmasan megjelenik itt most azonnal!

***RENNY:*** *Mi az, ami megtörténhet most? Elmondom mi az, ami lehetséges most azonnal! MINDAZ lehetséges, amit elhiszel! Mindaz, amiben hiszel, hogy Isten meg tudja tenni MOST! Ez az, amit Isten tesz MOST! Amikor Istenről beszélünk, Isten nem természetes, Ő természetfölötti! Ha te leszűkíted, leszorítod Istent az elméd szintjére, kihagyod azt, aki Isten maga. Ezért van különbség a természetes és a természetfölötti között! Amikor én kimondom, hogy Isten, vagy Jézus Krisztus, a természetfölöttiről beszélek! Ahogy itt vagyunk a stúdióban, még itt is érzékeljük jelenlétét és erejét, itt és most. Mindaz, amit HISZEL, hogy Isten meg tud tenni, pontosan azt fogja megtenni most! Most azonnal itt van Isten kenete és dicsősége hogy letörjön minden igáját a betegségeknek és gyengeségnek. Ma, átfogod lépni a határvonalat és ki fogsz lépni hitben! Imádkozni fogunk, és ahogy imádkozunk, csodák fognak történni! Beszéltem Sid testvérrel és azt mondtam neki, én hiszem, hogy Isten tömeges csodákat fog most tenni! Nemcsak egy-két embernek, hanem több ezreknek lesz azonnali gyógyulása most! Tudod miért? Mert Isten mindenütt jelenlévő! Ahogy itt van most a stúdióban, ebben a pillanatban ott van most melletted, a szobádban és készen áll arra, hogy meggyógyítson és megszabadítson! Kérlek figyelmesen kövesd az instrukcióimat. Amikor arra kérlek, hogy tedd a kezed a beteg testrészedre, ne kezdj el érvelni, ne engedd, hogy a gondolataid útba álljanak. Ha az elmédben lenne a válasz, akkor már rég meggyógyultál volna! Tedd most félre az elméd! Mi most Istenről beszélünk. Szóval tedd a kezed a beteg testrészedre! Ha rákos daganat, akkor arra tedd!*

**SID**: Bárhol, ahol a betegség van.

***RENNY****: Bármely testrészedre, ahol szükséged van gyógyulásra! Tedd oda a kezed és alkalmazd a hitet! A kezed ehhez a kapcsolattartó. Az ima után pedig cselekedd meg a hited! Miközben beszélek, látom, ahogy rákos daganatok eltűnnek! A tumor összezsugorodik. Ez történik most a világ minden táján! Mindenféle csoda történik most azonnal a képernyőkön keresztül! A csodák történnek mindenfelé. Miután befejeztük az imát, ha hallókészüléked van, tedd az újjad a füledhez és az ima után húzd ki, majd az ima után - hallj! Képes leszel rá! Ha a szemeddel van problémád, tedd a kezed a szemedre és az ima után - láss! Ha új fogakra van szükséged, higgyj Istenben! Ha csontproblémád van, vagy egy hiányzó testrészed, hiszem, hogy Isten új testrészt tud neked adni most. Hiszem ezt!*

**SID**: Itt az idő az imára.

***RENNY****: Itt az idő az imára. Te is érzed? Én is érzem. Készen állsz? Akkor tedd oda a kezed MOST! Atyám, most azonnal, Jézus Krisztus nevében, szólok most a betegség és gyengeség szellemének! A Jézus Krisztus nevében erőtlenné teszlek az Isten Beszédének és a Bárány vérének erejével. Megtörök a testedben minden betegség erősségét! Azt mondom erősségek, törjetek meg! A Jézus nevében! És most szólok a fülekhez! Fülek! Nyíljatok meg! Szemek! Nyíljatok meg! Daganatok, tűnjetek el! Aranyér, tűnj el! Strúma, tűnj el! Tűnj el, tűnj el, tűnj el! Fogak! Gyógyuljatok meg! A Jézus nevében! Csontok! Most azonnal! Valaki, aki azt érezte, mintha elektromosság ment volna át a testeden, teremtő csoda történik most a gerincedben! Nem tudom, hogy valami el van –e törve a hátadban, de azt éreztem, hogy valami ott összekapcsolódik. Itt van most az az idő, amikor látom a teremtő csodák megtörténtét. MOST azonnal! A Jézus nevében! Újra teremtődik az, ami megsérült a betegség szelleme miatt! Azt szólom most a csontokhoz: kiegyenesedsz és helyreállsz! A Jézus nevében. Ezek most megtörténnek! Megtörténik! Történik! Most szeretném, ha ezt utánam mondanád: „A Jézus Krisztus nevében, elfogadom a gyógyulásom! Azt mondom: ez a gyógyulás az enyém! Ez elvégeztetett, a Jézus nevében! Egyetértésbe kerülök Isten Beszédével és azt mondom: Elvégeztetett! Megvan! Ma! A Jézus nevében!” Most pedig emeld föl a kezed és kezdd el dicsérni és imádni az Urat! Dicsérd azért amit tett! Dicsérd Őt! Adj neki minden dicsőséget! Kiárasztja erejét, kiárasztja dicsőségét, most! Az imádatod alatt, éld most át! Most pedig állj föl, kelj föl és légy gyógyult! Hallj és láss! Rákos daganat elment! Aids! Láttam az aids vírust – légy gyógyult! Dicsérd Istent, add neki a dicsőséget és oszd meg velünk a gyógyulásod!*